ToekomsVenster: Ons krag en inspirasie kom van Homhttps://rak2.spens.co.za/radio/2016/415.mp3 Foto: www.stockvault.net En mag Hy, die God van die vrede, julle volkome heilig maak, en mag julle gees en siel en liggaam geheel en al onberispelik bewaar word by die wederkoms van onse Here Jesus Christus! 1 Tessalonisense 5:23 Hierdie teks verteenwoordig ŉ pragtige seënbede wat ons meer geredelik met mekaar kan deel. Paulus wens gelowiges ŉ vol en vervullende lewe toe in die wete dat ons volkome op God aangewese is. Ons krag en inspirasie kom van Hom alleen. Ons word opgeroep om geheel en al aan die Here toegewy te wees en dit met die oog op die wederkoms van ons Here. Uiteraard word so ŉ lewe van toewyding alleen moontlik gemaak in die mate waarin ons die Heilige Gees toelaat om ons te beheer en te lei. Die Here het vir Moses gesê: Sê vir Aäron en sy seuns: So moet julle sê wanneer julle die Israeliete seën: “Die Here sal julle seën en julle beskerm; die Here sal tot julle redding verskyn en julle genadig wees; die Here sal julle gebede verhoor en aan julle vrede gee!” Numeri 6:22-26 ToekomsVenster is ŉ daaglikse boodskap om individuele gelowiges toe te rus met praktiese geloofsvaardighede. Kleingroep-begeleidings, DVD’s en funksionele preeksketse is beskikbaar by Drienie ([email protected]) of besoekwww.toekomsvenster.co.za.